CELEX: 62021TN0436
Language: hu
Date: 2021-07-16 00:00:00
Title: T-436/21. sz. ügy: 2021. július 16-án benyújtott kereset – Veen kontra Europol

2021.10.25.   
            
            
               HU
            
            
               Az Európai Unió Hivatalos Lapja
            
            
               C 431/42
            
         
      2021. július 16-án benyújtott kereset – Veen kontra Europol
      (T-436/21. sz. ügy)
      (2021/C 431/50)
      Az eljárás nyelve: szlovák
      
         Felek
      
      
         Felperes: Leon Leonard Johan Veen (Oss, Hollandia) (képviselő: T. Lysina ügyvéd)
      
         Alperes: a Bűnüldözési Együttműködés Európai Uniós Ügynöksége (Europol)
      
         Kérelmek
      
      A felperes azt kéri, hogy a Törvényszék:
      
                  —
               
               
                  kötelezze az Európai Unió Bűnüldözési Együttműködési Ügynöksége (Europol) által képviselt Európai Uniót, hogy fizessen meg a felperesnek 50 000 eurót;
               
            
                  —
               
               
                  az alperest kötelezze a felperes költségeinek viselésére.
               
            
         Jogalapok és fontosabb érvek
      
      A felperes az Európai Unió működéséről szóló szerződés 268. és 340. cikke, valamint az (EU) 2016/794 európai parlamenti és tanácsi rendelet (1) 50. cikkének (1) bekezdése alapján benyújtott, szerződésen kívüli felelősség miatti kártérítési igényének alátámasztására egyetlen jogalapra hivatkozik, amely szerint az alperes jogellenesen kezelte a felperes személyes adatait.
      A jogalapjában a felperes azt állítja, hogy Szlovák Köztársaságban a felperes ellen folytatott büntetőeljárásban az alperes a bizonyítékként csatolt a vizsgálati iratokhoz egy általa, az alperes által, készített jelentést, amely valótlan, negatív és megalapozatlan információkat tartalmazott a felperesről, ami a káresemény bekövetkezéséhez vezetett. Azt állítja, hogy ennek következtében becsülete és jó hírneve sérült, és hogy megsértették a családi élethez való jogát. A káreseménnyel való okozati összefüggés következtében nem vagyoni kár keletkezett, amelyet a felperes 50 000 euróra becsül.
      
         (1)  A Bűnüldözési Együttműködés Európai Uniós Ügynökségéről (Europol), valamint a 2009/371/IB, a 2009/934/IB, a 2009/935/IB, a 2009/936/IB és a 2009/968/IB tanácsi határozat felváltásáról és hatályon kívül helyezéséről szóló, 2016. május 11-i (EU) 2016/794 európai parlamenti és tanácsi rendelet (HL 2016. L 135., 53. o.).